=== Internationalt samarbejde ===
Allerede de franske gradmålinger i 1700-tallet havde vist, at bestemmelse af jordklodens form var en opgave som måtte foretages på tværs af landegrænser, men det var først i 1862, at man efter forslag fra den prøjsiske general Johann Jacob Baeyer (1794-1885) stiftede hvad skulle blive den første betydende internationale videnskabelige organisation,<ref>{{Cite web |url=http://www.iugg.org/associations/iag.php |title=IAG website |access-date= 6. december 2015 |archive-date=23. januar 2016 |archive-url=https://web.archive.org/web/20160123040600/http://www.iugg.org/associations/iag.php |url-status=dead }}</ref> nemlig ''Die mitteleuropäische Gradmessung'', i 1867 udvidet til ''Die europäische Gradmessung'', og igen i 1886 omdøbt til ''Internationale Erdmessung'', dog uden britisk deltagelse. Med hovedkvarter i Berlin og fra 1884 i Potsdam tog denne institution sig af at koordinere de europæiske og senere også andre landes gradmålinger, idet hvert land fortsat finansierede og udførte sine egne målinger.<ref name=":0" /> Friedrich Helmert var gennem en årrække præsident for Internationale Erdmessung. Efter det tyske nederlag i [[1. verdenskrig|Første Verdenskrig]] omorganiseredes Internationale Erdmessung og samledes i Bruxelles med tilsvarende internationale geofysiske organisationer i ''International Union of Geodesy and Geophysics'' (IUGG), siden 1930 under navnet ''International Association of Geodesy'' (IAG).
Kartografi